Á ńtɔ̄á naa, ényɔ́ ósə ǎ yi bɔ̌ təge dzə́ŋ Ńtondôbə Zambá Ísraɛ̂l, bâyi nyé wē, tɔ a nə mǎn mɔ́ngɔ́ tɔ a nə ǹnǒm fám tɔ miníngá[ 36 ]. 14Bə́ ngakálan miǹkál ábə Ǹtondôbə á yób étēde, ai bikígá ai tɔ́ŋ ai miǹlag. 15Ńdɔ̄ Yúda ásə a ngátag ai miǹkál mítē. Amú bə́ ngákálan ai ǹnə́m wábán ósə ai ḿból fə̄ bə́ dzə́ŋə Ǹtondôbə ai evág ésə, ńdɔ a ngáyénē ábə̄ bɔ́, Ǹtondôbə a və́ə́ fə̄ bɔ́ évūvoe mim̀fág mísə. 16Ńdɔ bēn fə ǹkúkúmá Asa a ngávaa nyiá wōē Maaka ǹkóŋ ǹkúkúmá nyiá amú á ngākom evəgələ ḿbə̂ zəzə zambá dzwé nâ Ashéra: ńdɔ Asa a ngáman dzɔ́ tsāg, a tǔm fə̄ dzɔ́ á ndóan á ḿbīgīlí yā Sédron. 17Hədá bīkónóŋ byâ byá ndzí kig man á Ísraɛ̂l, ebúg dzyá ǹnə́m Asa ó ngálaŋan təge ai bidzo á mə̄lú mə́ ényiŋ móé mə́sə. 18A ngásɔ́ ai mim̀fúfúb bífáí mí ésīā ai éḿbīē nyémēn, á Ndá Zambá, mɔní, mvɔ́d ai bīlában. 19Bítá byá ndzí kig bǎd bɔ a kələ kwí á ḿbú mə́wóm mə́lɛ́ ai tánā yā édzóē Asa.